Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Solidaritātes nodokļa likumā**

 **(Nr.979/Lp12)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi****(10)** | **Ministru kabineta atzinums** | **Komisijas atzinums** |
|  | IzdarītSolidaritātes nodokļa likumā (Latvijas Vēstnesis, 2015, 248. nr.) šādus grozījumus: |  |  |  |  |
| **2.pants. Likuma mērķis un darbības joma**(1) Likuma mērķis ir mazināt nodokļu regresivitāti darba ņēmējiem, iekšzemes darba ņēmējiem pie darba devēja — ārvalstnieka, ārvalstu darba ņēmējiem pie darba devēja — ārvalstnieka — un pašnodarbinātajiem ar augstāku ienākuma līmeni, vienlaikus nodrošinot valsts pamatbudžeta ieņēmumus valsts iedzīvotāju pieaugošo sociālās aizsardzības un nevienlīdzības mazināšanas vajadzību finansēšanai.(2) Šis likums nosaka solidaritātes nodokļa (turpmāk — nodoklis) maksātājus, taksācijas periodu un noteikumus par nodokļa objekta un likmes noteikšanu, kā arī nodokļa maksāšanas kārtību un regulē citus ar šā nodokļa aprēķināšanu, maksāšanu un administrēšanu saistītus jautājumus. | 1. Izteikt 2. panta pirmo daļu šādā redakcijā:"(1) Likuma mērķis ir mazināt nodokļu regresivitāti darba ņēmējiem, iekšzemes darba ņēmējiem pie darba devēja – ārvalstnieka, ārvalstu darba ņēmējiem pie darba devēja – ārvalstnieka un pašnodarbinātajiem ar augstāku ienākuma līmeni, vienlaikus nodrošinot valsts pamatbudžeta un pašvaldību budžetu ieņēmumus iedzīvotāju pieaugošo sociālās aizsardzības un nevienlīdzības mazināšanas vajadzību finansēšanai, tai skaitā veselības aprūpes finansēšanai, kā arī nodrošinot valsts pensiju speciālā budžeta ieņēmumus un atbilstošus uzkrājumus sociāli apdrošināto personu fondētajā pensijas kapitālā vai privātajā brīvprātīgajā pensiju shēmā." | **1****2****2A** | **Sociālo un darba lietu komisija** Izslēgt likumprojekta 1.pantā vārdus “vai privātajā brīvprātīgajā pensiju shēmā’’. **Juridiskais birojs** *Ierosinām precizēt likuma 2. panta pirmajā daļā (likumprojekta 1. pants) lietoto terminu “privātā brīvprātīgā pensiju shēma”.***Priekšlikums**Aizstāt likumprojekta 1.pantā attiecībā uz likuma 2.panta pirmo daļu vārdus "privātajā brīvprātīgajā pensiju shēmā" ar vārdiem "privātajā pensiju fondā". | **Neatbalsta****Atbalsta pēc būtības****Atbalsta** |  |
| **6.pants. Nodokļa likme**Nodokļa likme atbilst obligāto iemaksu likmei, kas noteikta saskaņā ar likuma "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)" [18.pantu](https://likumi.lv/ta/id/45466-par-valsts-socialo-apdrosinasanu#p18). [[1]](#footnote-1) |  | **3** | **Frakcija “No sirds Latvijai”**Izteikt likuma 6.pantu šādā redakcijā:"6.pants. Nodokļu likmeNodokļu likme ir  30,09 procenti, no kuriem 19,59 procentus maksā darba devējs un 10,50 procentus — darba ņēmējs." [[2]](#footnote-2) | **Neatbalsta** |  |
| **7.pants. Nodokļa aprēķināšana**(1) Valsts sociālās apdrošināšanas aģentūra, pamatojoties uz Valsts ieņēmumu dienesta sniegto informāciju, summē sociāli apdrošinātajai personai obligāto iemaksu objektu un veiktās valsts sociālās apdrošināšanas obligātās iemaksas. Valsts sociālās apdrošināšanas aģentūra uzskaita faktiski veikto solidaritātes nodokli, kad ir sasniegts likumā "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)" noteiktais obligāto iemaksu objekta maksimālais apmērs.(2) Valsts sociālās apdrošināšanas aģentūra solidaritātes nodokli aprēķina reizi mēnesī. | 2. Papildināt 7. panta otro daļu ar otro teikumu šādā redakcijā:"Solidaritātes nodokļa aprēķinā ņem vērā veselības aprūpes finansēšanai novirzīto nodokļa daļu, kas atbilst 1 procentpunktam no nodokļa likmes." |  |  |  |  |
| **8.pants. Nodokļa objekta un nodokļa precizēšana**(1) Nodokļa objekta un nodokļa precizēšana notiek likuma "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)" [20.1 pantā](https://likumi.lv/ta/id/45466-par-valsts-socialo-apdrosinasanu#p20.1) noteiktajā kārtībā un termiņos. |  |  |  |  |  |
|  (2) Ja nodokļa objekts vai nodoklis pēc precizēšanas tiek palielināts, Valsts sociālās apdrošināšanas aģentūra pārrēķina faktiski samaksāto nodokli un pārskaita to uz valsts pamatbudžetu par trim gadiem pirms taksācijas gada.(3) Ja nodokļa objekts vai nodoklis pēc precizēšanas tiek samazināts, Valsts sociālās apdrošināšanas aģentūra par samazināto nodokļa summu samazina valsts pamatbudžetā pārskaitāmo summu. | 3. 8. pantā:aizstāt otrajā daļā vārdus "pārskaita to uz valsts pamatbudžetu par trim gadiem pirms taksācijas gada" ar vārdiem un skaitli "pārskaita to šā likuma 9. pantā noteiktajos kontos par trim gadiem pirms taksācijas gada";aizstāt trešajā daļā vārdus "samazina valsts pamatbudžetā pārskaitāmo summu" ar vārdiem un skaitli "samazina šā likuma 9. pantā noteiktajos kontos pārskaitāmo summu". | **4** | **Juridiskais birojs** Ierosinām izteikt likumprojekta 3. pantu šādā redakcijā:“3. 8. pantā:aizstāt otrajā daļā vārdus "pārskaita to uz valsts pamatbudžetu par trim gadiem pirms taksācijas gada" ar vārdiem un skaitli “pārskaita to atbilstoši šā likuma 9. pantā noteiktajam par trim gadiem pirms taksācijas gada”;aizstāt trešajā daļā vārdus “samazina valsts pamatbudžetā pārskaitāmo summu” ar vārdiem un skaitli “samazina to summu, kas pārskaitāma atbilstoši šā likuma 9. pantam noteiktajam”. | **Atbalsta** |  |
| **9.pants. Nodokļa ieskaitīšana valsts pamatbudžetā**Valsts sociālās apdrošināšanas aģentūra faktiski samaksāto nodokli par pārskata mēnesi pārskaita valsts pamatbudžeta ieņēmumu kontā līdz pārskata mēnesim sekojošā trešā mēneša piecpadsmitajam datumam. | 4. Izteikt 9. pantu šādā redakcijā:"**9. pants. Nodokļa ieskaitīšana** (1) Solidaritātes nodoklis veselības aprūpes finansējuma nodrošināšanai atbilstoši likumam "Par valsts sociālo apdrošināšanu" tiek pārskaitīts valsts pamatbudžeta ieņēmumos.(2) Solidaritātes nodokļa daļa, kas atbilst Valsts fondēto pensiju likumā noteiktajai likmei iemaksām fondēto pensiju shēmā, tiek ieskaitīta fondēto pensiju shēmas dalībnieka kontā Ministru kabineta noteiktajā kārtībā un termiņos.(3) Valsts sociālās apdrošināšanas aģentūra līdz pārskata mēnesim sekojošā trešā mēneša piecpadsmitajam datumam faktiski samaksāto nodokli, no kura izslēgta nodokļa daļa, kas pārskaitīta valsts pamatbudžeta ieņēmumos veselības aprūpes finansēšanai un fondēto pensiju shēmai, par pārskata mēnesi pārskaita:1) nodokļa maksātāja izvēlētajā privātā pensiju fonda pensiju plānā 4 procentpunktu apmērā no tāda nodokļa maksātāja nodokļa likmes, kurš ir fondēto pensiju shēmas dalībnieks, vai 10 procentpunktu apmērā no tāda nodokļa maksātāja nodokļa likmes, kurš nav fondēto pensiju shēmas dalībnieks;2) 10,5 procentpunktu apmērā iedzīvotāju ienākuma nodokļa kontā Valsts kasē;3) valsts pensiju speciālajā budžetā.(4) Nodokļa maksātājam – darba ņēmējam vai pašnodarbinātajam – ir pienākums 60 dienu laikā no Valsts sociālās apdrošināšanas aģentūras paziņojuma saņemšanas dienas sniegt informāciju Valsts sociālās apdrošināšanas aģentūrai par izvēlēto privāto pensiju pārvaldītāju, tā reģistrācijas numuru, pensiju plānu un pensiju fonda kontu Latvijā. Ja nodokļa maksātājs līdz taksācijas gada beigām savu pienākumu nav izpildījis, iemaksas tiek ieskaitītas valsts pensiju speciālajā budžetā, tās nepersonificējot." | **5****6****7****8****9****9A** | **Juridiskais birojs** *Ierosinām apspriest iespēju* izteikt 9. panta pirmo daļu (likumprojekta 4. pants) šādā redakcijā:“(1) Solidaritātes nodokļa daļa veselības aprūpes finansējuma nodrošināšanai, tiek pārskaitīta atbilstoši likumā “Par valsts sociālo apdrošināšanu” noteiktajam.”.**Frakcija “No sirds Latvijai”**Izslēgt likumprojekta 4.pantā, ar kuru ir izteikta jauna redakcija likuma 9.pantam, 9.panta trešās daļas 1.punktu un ceturto daļu. **Sociālo un darba lietu komisija** Izteikt likumprojekta 4.pantu šādā redakcijā: “**9.pants. Nodokļa ieskaitīšana** (1) Solidaritātes nodokļa daļa veselības aprūpes finansējuma nodrošināšanai atbilstoši likumā “Par valsts sociālo apdrošināšanu” noteiktajam tiek pārskaitīta valsts pamatbudžeta ieņēmumos.(2) Solidaritātes nodokļa daļa, kas atbilst Valsts fondēto pensiju likumā noteiktajai likmei iemaksām fondēto pensiju shēmā, tiek ieskaitīta fondēto pensiju shēmas dalībnieka kontā Ministru kabineta noteiktajā kārtībā un termiņos. Ja nodokļa maksātājs nav fondēto pensiju shēmas dalībnieks, tad Valsts sociālās apdrošināšanas aģentūra solidaritātes nodokļa daļu, kas atbilst Valsts fondēto pensiju likumā noteiktajai likmei iemaksām fondēto pensiju shēmā, ieskaita valsts pensiju speciālajā budžetā. (3) Valsts sociālās apdrošināšanas aģentūra līdz pārskata mēnesim sekojošā trešā mēneša piecpadsmitajam datumam faktiski samaksāto nodokli, no kura izslēgta nodokļa daļa, kas pārskaitīta valsts pamatbudžeta ieņēmumos veselības aprūpes finansēšanai un fondēto pensiju shēmai, par pārskata mēnesi pārskaita:1) 10,5 procentpunktu apmērā iedzīvotāju ienākuma nodokļa kontā Valsts kasē;2) valsts pensiju speciālajā budžetā.”**Juridiskais birojs** *Ierosinām precizēt likuma 9. panta ceturtajā daļā (likumprojekta 4. pants) lietoto terminoloģiju.***Juridiskais birojs** *Ierosinām precizēt 9. panta ceturto daļu (likumprojekta 4. pants), paredzot līdzīgus nosacījumus attiecībā uz sekām, kas rodas, ja persona nav sniegusi informāciju Valsts sociālās apdrošināšanas aģentūrai par izvēlēto privāto pensiju pārvaldītāju. Vēršam uzmanību uz to, ka attiecībā uz tām personām, kas solidaritātes nodokļa maksātāja statusu iegūst gada sākumā attiecībā uz sekām (iemaksas tiek ieskaitītas valsts pensiju speciālajā budžetā, tās nepersonificējot) ir labvēlīgāki nekā attiecībā uz tām personām, kas nodokļa maksātāja statusu iegūst gada beigās.***Priekšlikums**Izteikt likumprojekta 4.pantu attiecībā uz likuma 9.panta ceturto daļu šādā redakcijā:"(4) Nodokļa maksātājam – darba ņēmējam vai pašnodarbinātajam – ir pienākums 60 dienu laikā no Valsts sociālās apdrošināšanas aģentūras paziņojuma saņemšanas dienas sniegt informāciju Valsts sociālās apdrošināšanas aģentūrai par izvēlēto privāto pensiju fondu, tā reģistrācijas numuru, pensiju plānu un pensiju plāna konta numuru Latvijā. Ja nodokļa maksātājs sešu mēnešu laikā no minētās informācijas iesniegšanai noteiktā termiņa savu pienākumu nav izpildījis, iemaksas tiek ieskaitītas valsts pensiju speciālajā budžetā, tās nepersonificējot." | **Atbalsta****Neatbalsta****Neatbalsta****Atbalsta pēc būtības****Atbalsta pēc būtības****Atbalsta** |  |
| **11.pants. Nodokļa administrēšana**(1) Valsts ieņēmumu dienests administrē nodokli normatīvajos aktos noteiktajā kārtībā.(2) Valsts sociālās apdrošināšanas aģentūra nodrošina aprēķinātā un samaksātā nodokļa uzskaiti un ieskaitīšanu valsts pamatbudžetā. | 5. Aizstāt 11. panta otrajā daļā vārdus "valsts pamatbudžetā" ar vārdiem un skaitli "šā likuma 9. pantā noteiktajos kontos". | **10** | **Juridiskais birojs** Ierosinām izteikt likumprojekta 5. pantu šādā redakcijā:“5. Aizstāt 11. panta otrajā daļā vārdus “valsts pamatbudžetā” ar vārdiem un skaitli “atbilstoši šā likuma 9. pantā noteiktajam”. | **Atbalsta** |  |
| **Pārejas noteikums**Valsts sociālās apdrošināšanas aģentūra 2016.gadā faktiski samaksāto nodokli ieskaita valsts pamatbudžetā šādā kārtībā:1) par periodu no janvāra līdz jūnijam — līdz 2016.gada 15.oktobrim;2) par jūliju un turpmākajiem mēnešiem — par katrā mēnesī samaksāto nodokli — līdz pārskata mēnesim sekojošā trešā mēneša piecpadsmitajam datumam. | 6. Pārejas noteikumā:aizstāt vārdus "Pārejas noteikums" ar vārdiem "Pārejas noteikumi"; |  |  |  |  |
|  | papildināt pārejas noteikumus ar 2. un 3. punktu šādā redakcijā: "2. Valsts sociālās apdrošināšanas aģentūra par periodu līdz 2017. gada 31. decembrim faktiski samaksāto nodokli ieskaita valsts pamatbudžetā. Ja par minēto periodu faktiski samaksātais nodoklis vai nodokļa objekts triju gadu laikā pēc nodokļa ieskaitīšanai valsts pamatbudžetā par taksācijas perioda pārskata mēnesi noteiktā termiņa pēc precizēšanas tiek palielināts vai samazināts, Valsts sociālās apdrošināšanas aģentūra pārrēķina faktiski samaksāto nodokli un attiecīgi pārskaita nodokli uz valsts pamatbudžetu vai par samazināto nodokļa summu samazina valsts pamatbudžetā pārskaitāmo summu.3. Valsts sociālās apdrošināšanas aģentūra par periodu no 2018. gada janvāra līdz martam faktiski samaksāto nodokli atbilstoši šā likuma 9. pantam ieskaita līdz 2018.gada 15.jūnijam.";uzskatīt līdzšinējo pārejas noteikuma tekstu par pārejas noteikumu 1. punktu. |  |  |  |  |
|  | Likums stājas spēkā 2018. gada 1. janvārī. |  |  |  |  |

1. Spēkā esošā redakcija: **18.pants. Obligāto un brīvprātīgo iemaksu likme**

(1) Obligāto iemaksu likme, ja darba ņēmējs tiek apdrošināts visiem sociālās apdrošināšanas veidiem, ir 34,09 procenti, no kuriem 23,59 procentus maksā darba devējs un 10,50 procentus — darba ņēmējs.

(2) Obligāto iemaksu likmi obligāti sociāli apdrošināmajām personām un tās sadalījumu pa sociālās apdrošināšanas veidiem nosaka Ministru kabinets.

(3) Brīvprātīgo iemaksu likme ir Ministru kabineta noteiktā likme pensiju apdrošināšanai, invaliditātes apdrošināšanai, maternitātes un slimības apdrošināšanai un vecāku apdrošināšanai.

**Likumprojekts Grozījumi likumā "Par valsts sociālo apdrošināšanu" (Reģ.nr 980/lp12)**…. 9. Izteikt 18. panta pirmo daļu šādā redakcijā:

"(1) Obligāto iemaksu likme, ja darba ņēmējs tiek apdrošināts visiem sociālās apdrošināšanas veidiem, ir 35,09 procenti, no kuriem 24,09 procentus maksā darba devējs un 11 procentus – darba ņēmējs." …. Likums stājas spēkā 2018. gada 1. janvārī. [↑](#footnote-ref-1)
2. *Pamatojums: Atbilstoši likuma anotācijā norādītajam - likumprojekts paredz, ka solidaritātes nodoklis - 4 procentpunktu apmērā tiks novirzīts nodokļa maksātāja izvēlētajā privātā pensiju fonda pensiju plānā. Anotācijā vienīgais pamatojums šādiem priekšlikumiem ir – „Koalīcijas sadarbības padomes 2017.gada 26.jūnija un 3.jūlija lēmums par solidaritātes nodokļa transformēšanu, sākot ar 2018.gadu”, kas nesniedz pēc būtības skaidrojumu, kāpēc tiek plānots novirzīt līdzekļus privātā pensiju fondā. Faktiski šādi tiek izmainīta izveidotā pensiju sistēma, kas paredz iemaksas pensijas 3.līmenī, kas ir privātā brīvprātīgā pensiju shēma un nodrošina iespēju katram individuāli pēc savas izvēles veidot papildu uzkrājumus savai pensijai privātajos pensiju fondos. Piedāvātie grozījumi rada nevienlīdzīgus apstākļus strādājošiem, vienlaikus nepamatoti lobējot privāto pensiju fondu pārvaldītājus. Lai nodrošinātu arī turpmāk vienotu un skaidru pensijas trīs līmeņu sistēmu, samazinātu darba devēja nodokļa slogu, ierosinām samazināt solidaritātes nodokļu likmi, nosakot to 30,09 procenti.*  [↑](#footnote-ref-2)